CELEX: 32013D0386
Language: ro
Date: 2013-07-15 00:00:00
Title: 2013/386/UE: Decizia Consiliului din 15 iulie 2013 de prelungire a perioadei de aplicare a măsurilor corespunzătoare cu privire la Republica Guineea stabilite prin Decizia 2011/465/UE și de modificare a acestei decizii

17.7.2013   
            
            
               RO
            
            
               Jurnalul Oficial al Uniunii Europene
            
            
               L 194/8
            
         DECIZIA CONSILIULUI
   din 15 iulie 2013
   de prelungire a perioadei de aplicare a măsurilor corespunzătoare cu privire la Republica Guineea stabilite prin Decizia 2011/465/UE și de modificare a acestei decizii
   (2013/386/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1), astfel cum a fost modificat ultima dată la Ouagadougou la 22 iunie 2010 (2) (denumit în continuare „Acordul de parteneriat ACP-UE”), în special articolul 96,
   având în vedere Acordul intern încheiat între reprezentanții guvernelor statelor membre, reuniți în cadrul Consiliului, privind măsurile care trebuie adoptate și procedurile care trebuie urmate pentru punerea în aplicare a Acordului de parteneriat ACP-CE (3), în special articolul 3,
   având în vedere propunerea Comisiei Europene,
   întrucât:
   
               (1)
            
            
               Decizia 2011/465/UE a Consiliului (4) stabilește măsuri corespunzătoare cu privire la Republica Guineea (denumită în continuare „Guineea”), în temeiul articolului 96 alineatul (2) litera (c) din Acordul de parteneriat ACP-UE.
            
         
               (2)
            
            
               Decizia 2011/465/UE, prelungită și modificată prin Decizia 2012/404/UE a Consiliului (5), prevede două condiții pentru reluarea cooperării cu Guineea, și anume elaborarea și adoptarea de către autoritățile competente a unui calendar detaliat pentru organizarea alegerilor parlamentare înainte de sfârșitul anului 2012, precum și desfășurarea de alegeri parlamentare libere și transparente.
            
         
               (3)
            
            
               Ca urmare a trimiterii de către președintele Comisiei electorale naționale independente din Guineea, la 12 mai 2013, a calendarului privind desfășurarea alegerilor, Consiliul a considerat că primul criteriu a fost atins.
            
         
               (4)
            
            
               Perioada de valabilitate a Deciziei 2011/465/UE, așa cum a fost prelungită și modificată prin Decizia 2012/404/UE, încetează la 19 iulie 2013.
            
         
               (5)
            
            
               Prin decretul prezidențial din 13 aprilie 2013, alegerile parlamentare au fost stabilite pentru data de 30 iunie 2013. Termenul legal pentru publicarea de către Curtea Supremă a Guineei a rezultatelor finale ale alegerilor depășește data de 19 iulie 2013.
            
         
               (6)
            
            
               Este necesar, așadar, să se prelungească perioada de aplicare a măsurilor corespunzătoare stabilite prin Decizia 2011/465/UE pentru o perioadă de 12 luni. De asemenea, este necesar să se extindă până la sfârșitul lunii octombrie 2013 data-limită prevăzută pentru desfășurarea alegerilor parlamentare în Guineea,
            
         ADOPTĂ PREZENTA DECIZIE:
   Articolul 1
   La articolul 3 din Decizia 2011/465/UE, data „19 iulie 2013” se înlocuiește cu „19 iulie 2014”.
   Articolul 2
   Data-limită pentru angajamentul Guineei de a desfășura alegeri parlamentare libere și transparente, astfel cum se prevede în măsurile corespunzătoare din anexa la Decizia 2011/465/UE, se prelungește până la 31 octombrie 2013.
   Articolul 3
   Prezenta decizie intră în vigoare la data adoptării.
   
      Adoptată la Bruxelles, 15 iulie 2013.
      
         
            Pentru Consiliu
         
         
            Președintele
         
         V. JUKNA
      
   
   
      (1)  JO L 317, 15.12.2000, p. 3.
   
      (2)  JO L 287, 4.11.2010, p. 3.
   
      (3)  JO L 317, 15.12.2000, p. 376.
   
      (4)  JO L 195, 27.7.2011, p. 2.
   
      (5)  JO L 188, 18.7.2012, p. 17.